《玉漏迟 福莲室女史嘱题秦淮校书斜倚薰笼图》
清代·黄燮清

鬓鬟云半堕，雀沉钿翠，凤横钗朵。怯不胜寒，又听雁声飞过。

冷暖无人熨贴，但倦倚、纱笼残火。眠未可。愁帘病阁，断肠功课。

扫眉才子多情，也宛转怜香，自题珠唾。若作书生，还恐更痴于我。

欲访桃根艳迹，奈梦里、秦淮烟锁。深夜坐。思量问伊知么。

作者简介：黄燮清（1805～1864）晚清诗人、剧作家。原名宪清，字韵甫，号韵珊，又号吟香诗舫主人。浙江海盐武原镇人。道光十五年（1835）举人，后屡试不第，晚年始得宜都县令，调任松滋，未几卒。少工词曲，中年以后始致力于诗文。其诗多抒写个人不平遭遇及人民的生活疾苦，咏史吊古之作深沉豪放，颇具特色。有《倚晴楼诗集》及《倚睛楼七种曲》传世。